Kvalifikacije za Svjetsko prvenstvo u nogometu 2014.
Za Svjetsko prvenstvo u Brazilu 2014. godine prijavljeno je bilo ukupno 207 reprezentacija i to: 53 ekipe iz Evrope, 52 ekipe iz Afrike, 46 ekipe iz Azije, 9 ekipa iz Južne Amerike, 35 ekipa iz Sjeverne i Srednje Amerike, 11 ekipa iz Okeanije. U kvalifikacijama od 2011. do 2013. godine učestvuju 202 reprezentacije, za ukupno 31 mjesto na završnom turniru. Izvlačenje kvalifikacionih grupa bilo je 30. jula 2011. godinu u Rio de Janeiru. Azijski nogometni savez (AFC), je već 30. marta 2011. godine objavio parove prve kvalifikacione runde. Nogometne reprezentacije Guama, Butana i Mauritanije odustale su od učestvovanja. Reprezentacija Bruneja, zbog suspenzije od strane FIFA-e od 2009. do 30. maja 2011. nije se mogla prijaviti za kvalifikacije. Mauricijus se povukao iz takmičenja pred početak prve kvalifaikacione runde.